Ons deelname aan Klipdrift Battle of the Bands
Last Updated on Wednesday, 27 May 2009 12:40	Written by Gideon van Zyl	Wednesday, 27 May 2009 12:19
Ons het toe gisteraand die Klipdrift Battle of the Bands gedoen. Dit was nice, en ek dink ons het uitstekend gespeel.
Die aand was nogal 'n bietjie vreemd vir ons. Eers het ek en David vir amper 'n uur vasgesit in Boksburg op pad na die N17 snelweg toe. Die hele wereld se ambulanse en polisiekarre en weet-wat-nogs het verbygejaag gekom en ons het maar net gesit. Ons het uiteindelik so half sewe aangekom by die venue, en toe so onsself voorberei op die ergste. Ek dink nie ons was regtig gesteres nie, maar daar was tog 'n paar dinge wat geknaag het. Ons was gedraw om derde te speel wat goed was, want dit gee kans dat die senuwees eers ontspan (ek bly senuagtig voor 'n gig en kompetisies is nog erger). Ons doel was om net onsself te geniet en ek het nie ernstig oorweeg om onsself as moontlike wenners te sien nie. Miskien is dit 'n vorm van selfbeskerming. Jy weet so iets soos – as jy nie goed doen nie, raak dit jou nie so veel nie, want jy voel nie dat jy misluk het nie.
Ons het ingegaan met 'n vol bluesey/jazzy set wat lekker gefunk het. Ek was 'n bietjie bekommerd oor die een song, "Konings kantel" omdat ons altyd gesukkel het met timing op hom. Die song waarmee ons toe 'n bietjie van 'n snafu geslaan het was toe die een waaroor ek die beste gevoel het. Ons het "Aarbeie en Room" 'n bietjie te vinnig begin maar darem soos dit goeie musikante betaam het die tempo 'n bietjie genormaliseer teen die tyd dat die lirieke begin het. Ek het 'n klein voet-in-mond oomblik gehad wat ek dink ons nie gehelp het nie. Ek het iets in die lyn gese van dat ons musiek speel wat ons van hou. Dit was 'n goeie lyn. Toe voeg ek by dat dit nie noodwendig musiek is wat die mense van hou nie maar dit is okei met ons. Toe ek dit se dink ek by myself dat daai ene gaan ons stemme kos omdat ek basies vir die gehoor gese het dat hul opinies nie belangrik is nie. Okei – te laat vir selfkasteiding, leer net uit jou foute van Zyl. Die groot irritasie was met die lyb van die DI boks na die desk. Elke keer as ek op die lyn getrap het, het hy geraas gemaak en my kitaar het gefade. Ek het die ding probeer wegskop, maar dan met my wat oor die verhoog beweeg die heel tyd het die stoepid ding weer geraas. Dit het definitief afbreuk gedoen aan ons show, en ek kon die fronse van die gehoor sien elke keer as dit gebeur. Ek dink volgende keer vat ek my eie drade saam omdat ek weet dat dit reg werk. Ek stel dit nie as verskoning nie, net dat ons uitstekend was op die aand en goeie analise help mens altyd om te kan verbeter. Die band het gekook. Jannie Lategan, Jacques Sutton, Andrew Friend en David van Zyl is Murg en hulle is goed. Maar laat ek julle nie probeer oortuig nie. Lees liewers wat die beoordelaars gese het:
Ondervinding tel, goed soos altyd.
Julle weet beslis wat julle doen elke persoon is 'n musikant in elke reg, goeie lirieke.
Gooi mielies, Lekker manne!
Niks negatiewe kritiek dus nie. Op die aand was daar net van die ander bands wat se act beter gewerk het as ons s'n. Die ander bands het hul eie gehoor gebring en dit het ek dink dat dit hulle geweldig baie gehelp het.
Die kompetisie was straf op die aand – baie straf. Van die 10 bands wat meegeding het, het 5 deurgegaan na die top 12. Dus vir die rekord uit vyf rondtes het byna 50% van die bands uit rondte nommer 5 gekom. Ons is op die oomblik gesamentlik op nommer 11 (nommer 4 op die aand) in die algehele stand van sake.
Bands wat ek regtig geniet het was Acoustic Liquid en Infamous. Ek het Wysdiman nie regtig gekry nie, maar het dit uiters entertaining ervaar. Francis Day het 'n goeie sound, en hul songs is awesome - melodic rock/Brit pop fusie. AL wat my gepla het van hulle is dat hul vocalist 'n bietjie gesukkel het met sy midrange. Hy was puik op sy kopstem en met sy lae register. As hy sy midrange kan uitsorteer gaan hulle die land mal maak.
Van my kant wil ek vir Klipdrift dankie se vir die belegging wat hulle in Suid-Afrikaanse musiek maak duer hul borgskap van hierdie kompetisie. Die beoordelaars vir die tyd wat hulle opsy sit hiervoor – dit is nie 'n betaalde gig vir hulle nie, maar vir 17 weke van die jaar is hulle daar en moet na goed en kwaad luister. Die organisasie is ook uitstekend en ek dink Wimpie van der Sandt doen 'n uitstekende werk met die promosie van die projek. Ook Anita van de Venter wat die bands bymekaarkry. So ver was ons ervaring baie positief, en ons het dit baie geniet.
Ek moet seker die dag behoorlik aan die gang kry. Vanaand is daar al weer 'n gig by die Liedjieboer. Sien julle daar!!
Written by Gideon van Zyl	Tuesday, 26 May 2009 18:07
Net 'n vinnige nota almal
Ons speel vanaand in Carnival City by die Klipdrift Battle of the Bands. Ons het al die ondersteuning nodig wat ons kan kry, so as julle nie besig is nie kom en ondersteun. DIt sal maklik wees om ons ondersteuners te herken. Hulle sal die mense wees wat aan die begin van ons set gaan dreunsing "MURG, MURG, MURG!" en na die tyd met algehele oorgawe en oorverdowende geraas gaan juig. Wees daar!!!
Written by Gideon van Zyl	Saturday, 02 May 2009 13:14
More-middag hety ons die Sondag-middag familie eet/kuier/musiek gig by Jukebox in Brakpan. Toegang is maar R 50-00 en dan kry julle 'n ete, 1e rangse musiek van my saam met die Murg band, en 'n lekker kuierkans. Vandag het ons 'n spesiale gaskunstenaar. Jannie Lategan van die Johnny Late band speel vandag lead kitaar saam met ons en ek sien regtig uit daarna. Dit behoort nuwe dinamika aan die klank te gee.
Dit is redelik maklik om daar uit te kom. Jy ry op die N12 rigting Witbank, en draai af op Snake road afrit. By die verkeerslig gaan regs onder die snelweg deur en ry aan tot jy die Bordjie kry wat Nigel/ Brakpan-Noord aandui. Draai daar links. Hou regs waar die pad split en uieindelik kom jy by 'n sirkel uit. Draai links in Elliot straat in en hou reguit aan tot jy Jukebox aan die linkerkant sien. Dit is reg oorkant die straat wat langs die rugbyklub verbygaan.
Die griep gaan nog aan, met nuwe gevalle aangemeld in Switzerland, Denemarke, Hong Kong, Frankryk en Korea. Gevalle van oordraging van die virus tussen twee mense in dieselfde land is aangemeld in Spanje en en die Verenigde Koningkryk. Die statistieke ly sos volg:
Meksiko het 397 bevestigde gevalle rapporteer, insluitend 16 sterftes. Die Verenigde State se regering het 141 laboratorium-bevestigde gevalle rapporteer insluitend een sterfte.
Die volgende lande het laboratorium-bevestigde gevalle sonder sterftes - Oostenryk (1), Kanada (34), China, Hong Kong (1), Denemarke (1), Frankryk (1), Duitsland (4), Israel (2), Nederland (1), Nieu Zeeland (4), Suid-Korea (1), Spanje (13), Switzerland (1) en die Verenigde Koninkryk (13).
Interessante nuus rondom die griep is dat Hong Kong 'n hele hotel onder kwarantyn geplaas het met meer as 100 toeriste wat nie kan uitkom nie. Lyk my die vrees begin nou diep loop.
Nou gaan ons eers uit na Flora Farm toe om foto's te neem van die orgidiee, en dan gesels ons miskien weer later met 'n paar pics.
Die kitaar sage hou aan, Die Liedjieboer gig
Last Updated on Thursday, 09 April 2009 15:21	Written by Gideon van Zyl	Thursday, 09 April 2009 15:20
So ek het my Martin teruggekry van die ouens van McGibbon Guitar World - en WOW - die ding speel nou lekker. Hulle het die aksie verbeter en 'n grafiet nut ingesit. Eerens het daar wel iets fout gegaan en ek neem hom vandag weer deur dat hulle daarna kan kyk vir my. Maar laat ek eers vertel van gisteraand se gig dan sal dit deurkom.
Gisteraand by die Liedjieboer was redelik besig - Daar was min van die regulars daar - sekerlik met vakansie - maar daar was 'n redelik stewige kontingent van mense. Die lekker was dat een van my gunsteling musikant-vriende - MD Greyling - ook daar was. Ons sit toe eers en gesels 'n bietjie, en toe ons opgaan om die klank te toets, is my kitaar se klank heeltemal uit. Nadat ek 'n bietjie rondspeel kom ek toe agter dat twee van die snare absoluut geen klank weergee op die klankstelsel nie. Dit veroorsaak teo dat die meng heeltemal uit is. Die eerste stel doen ek toe maar net so, maar partykeer as iets nie reg is nie, sukkel mens sommer met alles. Ons het toe maar die stel kortgeknip na omtrent 40 minute waar ek gewoonlik 1 uur stelle doen. In die break gaan MD toe so 'n bietjie rondspeel met die klank, en ek meot se - die verskil was merkbaar - nie perfek nie, maar wel beter as in die eerste set. Dankie MD. Die tweede set was toe heel goed en alhoewel die gehoor maar 'b bietjie stil was, het dit tog goed gegaan.
Nou moet ek vandag die Martin weer terugneem na Andy toe laat hy vir ons die laaste gogga's uitsorteer, en dan is dit langnaweek.